SK
L 58/1402
Úradný vestník Európskej únie
23.2.2023
KOMISIA PILOTNÉ PROJEKTY
KAPITOLA PP 01 — VÝSKUM A INOVÁCIE (pokračovanie) PP 01 23
(pokračovanie)
PP 01 23 04
(pokračovanie) Poznámky
Na základe údajov dostupných k 29. marcu 2022 bolo z dôvodu vojny na Ukrajine hlásených viac ako 2 000 nezvestných detí z 1 481 rodín.
Tento počet každý deň rastie o desiatky prípadov, ako vojna pokračuje.
Skúsenosti iných organizácií, ktoré sa zaoberajú nezvestnými deťmi počas vojen a katastrof, naznačujú, že môže trvať mnoho rokov, kým sa poskytne odpoveď každému rodinnému príslušníkovi, ktorý nahlásil nezvestné dieťa.
Zahŕňa to rozsiahle postupy pátrania po každom ukrajinskom dieťati bez sprievodu v Európe a každej sirote z vojny, ako aj spoluprácu s Medzinárodným výborom pre nezvestné osoby, ktorý analyzuje neidentifikované pozostatky.
Keďže ľudia sa môžu v rámci Únie a EHP voľne pohybovať, nevyhnutné sú efektívne a rýchle postupy a nástroje na cezhraničné riadenie prípadov v celej Európe.
Európska federácia pre nezvestné a sexuálne zneužívané deti (Missing Children Europe) očakáva, že počet maloletých osôb bez sprievodu, ktoré sa stratia v Únii, bude s pokračujúcou vojnou a rozširovaním napadnutého územia rýchlo narastať a čoraz viac detí z dôvodu vojny osirie.
Za týchto náročných okolností má ukrajinská organizácia pre nezvestné deti (člen organizácie Missing Children Europe) ťažkosti podporovať rodičov a deti, keďže nemá žiaden prístup do svojich kancelárií a je odkázaná jedine na používanie mobilov, e-mailu a sociálnych médií.
Komunikácia so susednými krajinami, ako je Poľsko alebo Rumunsko, je zložitá a informácie sa môžu ľahko stratiť, nezachovať alebo sa v nich vyskytnú ľudské chyby.
Je jednoznačné, že v tejto kríze treba zaviesť systém správy prípadov, ktorý dokáže spracovať cezhraničné informácie o nezvestných ukrajinských deťoch.
Hoci organizácie pre nezvestné deti majú k dispozícii viacero nástrojov a komunikačných prostriedkov, tie sú obmedzené na lokálne prípady, z ktorých prevažná väčšina sa týka dospievajúcich detí, ktoré ujdú z domu.
Horúcim linkám (číslo 116 000), využívaným v 32 štátoch, z ktorých väčšina je členom organizácie Missing Children Europe, chýba nástroj na podporu spolupráce a rýchlej cezhraničnej výmeny informácií o nezvestných deťoch bez sprievodu, ktorý by fungoval na spoločnej platforme s vysokou bezpečnosťou a zaručením dôvernosti údajov.
Navrhovaný nástroj na vyhľadávanie nezvestných detí na Ukrajine bude využívať technologické možnosti, ktoré vďaka organizačnej spolupráci umožnia čo najrýchlejšie a najefektívnejšie vyriešiť cezhraničné prípady nezvestných detí.
V rámci tejto pilotnej akcie sa využívajú výsledky výskumu a technické know-how získané z výskumného projektu ChildRescue financovaného z programu Horizont 2020 (dohoda o grante č. 780938) a stanovujú sa požadované funkcie a služby na riešenie urgentných cezhraničných prípadov.
Cieľom navrhovaného projektu je zaviesť bezpečné prostredie webovej platformy, vybudované na základe prototypu vytvoreného v rámci uvedenej iniciatívy Horizont 2020, na splnenie osobitných potrieb, ktoré identifikovala organizácia Missing Children Europe a jej lokálny partner na Ukrajine: — nahlasovanie prípadov nezvestných ukrajinských detí a riadenie miestnych a cezhraničných prípadov so zapojením oprávnených organizácií v celej Európe, — bezpečné poskytovanie informácií o cezhraničných prípadoch medzi zapojenými organizáciami, keďže dieťa nezvestné z Ukrajiny môže byť kdekoľvek v Európe (nie vždy z vlastnej vôle), — prenos existujúcej databázy cezhraničných prípadov na jednotnú platformu, — inteligentné párovanie prípadov nezvestných detí na Ukrajine na základe pokročilých techník strojového učenia,